3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

3.1.1 สุกรมีชีวิต

สุกรมีชีวิตที่บริษัทฯผลิตออกจำหน่ายสามารถแบ่งได้เป็น 3 ประเภท คือ

1. สุกรพันธุ์ จำหน่ายให้ลูกค้าเพื่อใช้เป็นพ่อแม่พันธุ์

2. ลูกสุกร จำหน่ายเพื่อให้ลูกค้านำไปเลี้ยงต่อเป็นสุกรขุน

3. สุกรขุน จำหน่ายให้ลูกค้าเพื่อนำไปชำแหละ

มูลค่าการจำหน่ายสุกรใน ปี 2554 รวมทั้งสิ้นเป็นจำนวนเงิน 488 ล้านบาท
ทั้งนี้เป็นการจำหน่ายในประเทศทั้งหมด

สุกรพันธุ์ เป็นผลิตภัณฑ์หลักของบริษัทฯ จำหน่ายทั้งสุกรพันธุ์แท้และพันธุ์สองสาย
สุกรพันธุ์มีการจัดระดับดังนี้

1. ระดับทวดพันธุ์ ( GRATE GRAND PARENT )เป็นสุกรพันธุ์แท้ที่มีการคัดพันธุ์ ที่มี

ลักษณะดีไว้ บางส่วนมีการนำเข้าจากประเทศเดนมาร์ค

2. ระดับปู่ย่าพันธุ์ ( GRAND PARENT ) เป็นสุกรพันธุ์แท้ที่เป็นผลผลิตของสุกรพันธุ์ระดับทวดพันธุ์
ส่วนหนึ่งจะถูกเก็บไว้ทดแทนพันธุ์ในฟาร์ม ส่วนที่เหลือนำออกจำหน่าย

3. ระดับพ่อแม่พันธุ์ ( PARENT STOCK )
เป็นผลผลิตที่เกิดจากการผสมพันธุ์สุกรระดับปู่ย่าพันธุ์ที่ต่างสายพันธุ์ระหว่างพ่อและแม่
สุกรในระดับพ่อแม่พันธุ์จะถูกนำออกจำหน่ายทั้งหมด

สุกรพันธุ์ ที่ใช้ มี 2 สายพันธุ์ดังนี้

1. พันธุ์แลนด์เรช เป็นสุกรสีขาวตลอดลำตัว หูปรก มีจุดดำบ้างเล็กน้อย เป็นสุกรพันธุ์

ที่มีลำตัวยาวกว่าสุกรสายพันธุ์อื่น นิยมใช้เป็นพ่อพันธุ์และแม่พันธุ์เพื่อผลิตสุกรพันธุ์สองสาย

2. พันธุ์ลาจไว้ท์ เป็นสุกรสีขาวตลอดลำตัว หูตั้ง นิยมใช้เป็นพ่อพันธุ์และแม่พันธุ์
เพื่อผลิตสุกรพันธุ์สองสาย

ลูกสุกร เป็นผลิตภัณฑ์อีกประเภทหนึ่งของบริษัท ลูกสุกรที่จำหน่ายเป็นสุกรที่เกิด

จากการผสมพันธุ์สุกรระดับพ่อแม่พันธุ์ ( แม่พันธุ์สองสาย ) กับสุกรพันธุ์แท้ที่ต่างสายพันธุ์กัน
ได้แก่สายพันธุ์ดูร็อก บริษัท จะเลี้ยงลูกสุกรชนิดนี้ ( ลูกสุกรขุนสามสาย ) ให้ได้น้ำหนักประมาณ 16

กิโลกรัม จึงนำออกจำหน่ายแก่ลูกค้าเพื่อนำไปเลี้ยงเป็นสุกรขุนต่อไป

สุกรขุน เป็นสุกรที่ได้จาก

1. สุกรพันธุ์ที่มีคุณลักษณะด้อยเกินกว่าที่จะจำหน่ายเป็นสุกรพันธุ์ได้

2. สุกรพันธุ์ที่หมดอายุการใช้งาน

3. ลูกสุกรที่นำมาเลี้ยงต่อ จนได้น้ำหนักประมาณ 80-100 กิโลกรัมต่อตัว

สำหรับการผลิตและจำหน่ายสุกรมีชีวิตบริษัทฯได้รับการส่งเสริมการลงทุนจากคณะกรรมการส่งเสริมการลงทุน
ดังนี้

1. กิจการขยายพันธุ์สุกร ประเภท 1.4 การขยายพันธุ์สัตว์ เมื่อวันที่ 16 กุมภาพันธ์ 2537
บัตรส่งเสริมการลงทุนเลขที่1118/2537

สิทธิประโยชน์ที่สำคัญ สรุปได้ดังนี้

1. ได้รับยกเว้นภาษีเงินได้นิติบุคลเป็นเวลา 8 ปี (เริ่มตั้งแต่มีรายได้จากการส่งเสริมการลงทุน
เมื่อวันที่ 1 กรกฎาคม 2537 เป็นต้นไป )

2. ได้รับยกเว้นไม่ต้องนำเงินปันผล จากกิจกรรมที่ได้รับส่งเสริม
ซึ่งได้รับการยกเว้นภาษีเงินได้นิติบุคคล
ไปรวมคำนวณเพื่อเสียภาษีเงินได้ตลอดระยะเวลาที่ได้รับส่งเสริมการลงทุนในข้อ 1.

3. ได้รับลดหย่อนภาษีเงินได้นิติบุคคล
สำหรับกำไรสุทธิที่ได้จากการส่งเสริมการลงทุนในอัตราร้อยละ 50 ของอัตราปรกติ มีกำหนด 5 ปี
นับจากวันที่พ้นกำหนดระยะเวลาในข้อ 1.

เงื่อนไขที่จะต้องปฏิบัติมีดังนี้

1. บุคคลผู้มีสัญชาติไทยต้องถือหุ้นทั้งสิ้นรวมกันไม่น้อยกว่า ร้อยละ 51 ของทุนจดทะเบียน

2. ต้องมีกำลังการผลิตสุกรพันธุ์ ปีละประมาณ 20,000 ตัว

3. จะต้องตั้งโรงงานในจังหวัด นครราชสีมา
โดยสถานที่ตั้งโรงงานต้องไม่อยู่ในเขตหวงห้ามตามประกาศผังเมืองรวมของจังหวัด

บัตรส่งเสริมการลงทุนเลขที่ 1118/2537 สิ้นสุดรับสิทธิประโยชน์ ปี 2545

2. กิจการประเภท 1.4 การขยายพันธุ์สัตว์ และ 1.5 การเลี้ยงสัตว์ เมื่อวันที่ 14 กุมภาพันธ์
2539 บัตรส่งเสริมการ ลงทุนเลขที่1111/2539 และเลขที่ 1112/2539

สิทธิประโยชน์ที่สำคัญ สรุปได้ดังนี้

1. ได้รับยกเว้นภาษีเงินได้นิติบุคลเป็นเวลา 3 ปี
สำหรับกำไรสุทธิจากฟาร์มที่ตั้งอยู่ในเขตจังหวัดฉะเชิงเทรา

2. ได้รับยกเว้นภาษีเงินได้นิติบุคลเป็นเวลา 8 ปี
สำหรับกำไรสุทธิจากฟาร์มที่ตั้งอยู่ในเขตจังหวัดนครราชสีมา ปราจีนบุรี และ จันทบุรี

บัตรส่งเสริมการลงทุนเลขที่ 1111/2539 สิ้นสุดรับสิทธิประโยชน์ ปี 2542

บัตรส่งเสริมการลงทุนเลขที่ 1112/2539 สิ้นสุดรับสิทธิประโยชน์ ปี 2547

3.1.2 อาหารสัตว์

บริษัทฯ ร่วมลงทุนในบริษัท ศรีไทยอาหารสัตว์ จำกัด ในสัดส่วนของการลงทุนร้อยละ 40
บริษัทศรีไทยอาหารสัตว์ จำกัด ประกอบธุรกิจประเภท
โรงงานผลิตและจำหน่ายอาหารสัตว์สำเร็จรูป จำพวกอาหารไก่ และสุกร มีโรงงานตั้งอยู่ที่
อ.กบินทร์บุรี จ.ปราจีนบุรี

3.2 การตลาดและภาวะการแข่งขัน

บริษัท พันธุ์สุกรไทย-เดนมาร์ค จำกัด ( มหาชน ) จัดเป็นฟาร์มผู้เลี้ยงรายใหญ่
ที่มีการจัดการฟาร์มที่ทันสมัย มีการดูแลและมีระบบการป้องกันโรคที่ได้มาตรฐาน
ตลอดจนมีการคัดเลือกและปรับปรุงสายพันธุ์สุกรที่ให้ผลผลิตสูง
มีคุณภาพซากที่ดีและปราศจากสารตกค้างในเนื้อสุกร เป็นที่ยอมรับของผู้บริโภค
ซึ่งเป็นนโยบายหลักในด้านการผลิตของบริษัท

กลยุทธ์ในการแข่งขัน

สถานที่ตั้งฟาร์ม - ฟาร์มทุกๆฟาร์มของบริษัทฯ ตั้งอยู่ในเขตปลอดโรค
และได้จดทะเบียนเป็นฟาร์มปลอดโรค ที่สามารถส่งสุกรออกไปจำหน่ายยังต่างประเทศได้

พันธุ์สุกร - พ่อ แม่พันธุ์
ที่ใช้ในการผลิตสุกรในฟาร์มเป็นพ่อแม่พันธุ์สายพันธุ์จากประเทศเดนมาร์คซึ่งเป็นที่ยอมรับกันทั่วโลกว่า
เป็นสายพันธุ์ที่ให้ลูกดก เจริญเติบโตเร็ว อัตราแลกเนื้อต่ำ
และมีคุณภาพซากที่ดีเป็นที่ต้องการของตลาดทั่วไป
ในขณะที่ผู้เลี้ยงรายอื่นยังใช้สายพันธุ์ที่มาจากแหล่งอื่น

การจัดการฟาร์ม -
บริษัทฯผลิตสุกรในเชิงอุตสาหกรรมและได้จัดให้มีการจัดการฟาร์มโดยใช้วิทยาการที่ทันสมัย
และใช้บุคลาการในระดับผู้ควบคุมงานที่มีความรู้ ความสามารถด้านการเลี้ยงและดูแลสุกรโดยเฉพาะ
ตลอดจนมีระบบการการควบคุมและป้องกันโรค
และมีสัตว์แพทย์ดูแลอย่างใกล้ชิดทำให้เกิดเชื่อมั่นในคุณภาพของสุกรที่ผลิตได้

การจัดจำหน่ายและช่องทางการจัดจำหน่าย

เป็นการจำหน่ายภายในประเทศทั้งหมด ซึ่งมีช่องทางการจัดจำหน่ายดังนี้

- ประมาณ ร้อยละ 49 จำหน่ายให้แก่เกษตรกรรายย่อยทั่วไปซึ่งเข้ามารับซื้อ

เพื่อนำไปทำพันธุ์ หรือนำไปเลี้ยงเป็นสุกรขุน

  - ประมาณร้อยละ 51 จำหน่ายให้แก่โรงเชือดเพื่อชำแหละขาย

ภาวะอุตสาหกรรม

การผลิตสุกร เป็นการผลิตเพื่อการบริโภคภายในประเทศเป็นหลัก
ภาวะราคาตลาดจะเคลื่อนไหวไปตามปริมาณการผลิตและการบริโภค ช่วงก่อนวิกฤติเศรษฐกิจในปี
2540 การผลิตสุกรมีโครงสร้างการผลิตประกอบด้วยเกษตรรายย่อยเป็นจำนวนมาก
และเมื่อเกิดวิกฤติเศรษฐกิจ การบริโภคลดต่ำลง ภาวะราคาสุกรลดต่ำลง
เป็นผลให้มีการลดการเลี้ยงลงลง โดยเฉพาะผู้เลี้ยงรายย่อย
ทำให้การเลี้ยงสุกรจะอยู่ในฟาร์มขนาดใหญ่ที่มีการเลี้ยงแบบครบวงจร
และมีการจัดการฟาร์มที่ทันสมัย

การส่งออกสุกรไปยังต่างประเทศ ในปัจจุบัน ยังมีมูลค่าน้อยมาก
เนื่องจากปัญหาโรคปากเท้าเปื่อยที่ยังไม่อาจขจัดให้หมดไปได้
กฎเกณฑ์คุณภาพเนื้อสุกรด้านสุขอนามัยของประเทศผู้ซื้อและต้นทุนการผลิตที่ไม่แน่นอน เป็นข้อจำกัด
ซึ่งหากได้รับการแก้ไข จะมีแหล่งระบายสุกรออกไปจำหน่ายยังต่างประเทศได้อีกช่องทางหนึ่ง

3.3 การจัดหาผลิตภัณฑ์

กำลังการผลิตและปริมาณการผลิต

บริษัท มีฟาร์มเลี้ยงสุกรรวม 3 แห่ง ในปี 2554 ผลิตสุกรได้รวม 81,279 ตัว

วัตถุดิบและผู้จำหน่ายวัตถุดิบ

แหล่งที่มาของวัตถุดิบเป็นการจัดหาจากแหล่งในประเทศ ทั้งหมด โดยใช้อาหารสัตว์

สำเร็จรูป จากบริษัทฯขายอาหารสัตว์ทั่วไป ราคาอาหารสัตว์จะมีเปลี่ยนแปลงขึ้นลงเล็กน้อย ตาม

ฤดูกาลการเก็บเกี่ยวผลิตผลทางการเกษตร ผู้จำหน่ายอาหารสัตว์สำเร็จรูปให้แก่บริษัท ได้แก่

- บริษัท ศรีไทยอาหารสัตว์ จำกัด

- บริษัท เจริญโภคภัณฑ์อีสาน จำกัด

- บริษัท คาร์กิลสยาม จำกัด

- บริษัท เบทาโกร จำกัด ( มหาชน )

นอกจากอาหารสัตว์ ซึ่งเป็นวัตถุดิบหลักแล้ว วัคซีน และยาสัตว์ บริษัทฯ จัดหาจาก

แหล่งผู้ขายในประเทศ และกรมปศุสัตว์

กระบวนการผลิต ผลกระทบต่อผู้บริโภคและสิ่งแวดล้อม

การผลิตสุกรของบริษัท มุ่งผลิตสุกร ที่ปราศจากสารตกค้าง จากยาปฏิชีวนะ
และเน้นปรับปรุงสายพันธุ์สุกรให้ได้สุกรที่มีคุณภาพซากที่ดี แทนการใช้สารเร่งเนื้อแดง ที่อาจพบได้
ในวงการเลี้ยงสุกร อันอาจก่อให้เกิดความเสี่ยงด้านสุขภาพแก่ผู้บริโภค และ
ยังเป็นอุปสรรคต่อการส่งออกทุกรูปแบบ

ในขบวนการเลี้ยงสุกรนั้นเกิดของเสียขึ้นเป็นจำนวนมาก ได้ แก่ อุจจาระ ปัสสาวะ และน้ำล้างคอก
ซึ่งมากกว่าการเลี้ยงปศุสัตว์อื่นทุกชนิด ของเสียเหล่านี้ทำให้เกิดกลิ่นเหม็นรุนแรง เกิด แมลงวัน
ซึ่งเป็นปัญหาด้านสุขอนามัยของผู้อยู่อาศัยรอบๆฟาร์ม ปัจจุบันกรมควบคุมมลพิษ
กระทรวงวิทยาศาสตร์และสิ่งแวดล้อม ได้กำหนดมาตรฐานเพื่อควบคุมการระบายน้ำทิ้งจากฟาร์มสุกร
โดยเริ่มบังคับใช้กับ

ฟาร์มขนาดใหญ่และขนาดกลางก่อน นอกจากนี้ องค์การบริหารส่วนตำบล ( อบต.
)ได้เข้ามามีบทบาทขึ้นในการดูแลและควบคุม
ผลกระทบจาการระบายน้ำทิ้งจากฟาร์มสุกรในแต่ละพื้นที่

บริษัท พันธุ์สุกรไทย-เดนมาร์ค จำกัด(มหาชน) ตระหนักและเห็นความสำคัญในเรื่องนี้เป็นอย่างยิ่ง
จึงได้ดำเนินการคือ

1. ก่อสร้างระบบผลิตก๊าซชีวภาพ ในปี 2539 ได้ดำเนินการก่อสร้างระบบผลิตก๊าซชีวภาพ
โดยได้รับการสนับสนุนจากแหล่งบริการก๊าซชีวภาพ สถาบันวิจัยและพัฒนาวิทยาศาสตร์
และเทคโนโลยี มหาวิทยาลัยเชียงใหม่ ซึ่งดำเนินการในฟาร์มปากช่องเป็นแห่งแรก
และจะดำเนินการในฟาร์มพนมต่อไป

จากระบบผลิตก๊าซชีวภาพดังกล่าว
สามารถรวมมูลสุกรจากทุกเรือนโรงในฟาร์มเข้าสู่ระบบการผลิตก๊าซ
ดังนั้นเมื่อได้ดำเนินการเต็มระบบแล้วจะทำให้ฟาร์มไม่ก่อมลภาวะกระทบต่อสิ่งแวดล้อมคือ
ปลอดกลิ่นเหม็น และปลอดแมลงวัน นอกจากนี้ยังได้ก๊าซมีเทนเพื่อการหุงต้ม ไฟกกลูกสุกร
ใช้ก๊าซเดินเครื่องยนต์ และเครื่องกำเนิดไฟฟ้า ได้ปุ๋ยอินทรีย์ที่มีคุณภาพอีกด้วย

2. การขุดบ่อพักน้ำเสีย เป็นวิธีการดั้งเดิมแต่ยังต้องใช้วิธีการนี้อยู่ในบางฟาร์ม ผลดีทีได้
เพียงแค่สามารถกักเก็บน้ำเสียไม่ให้กระจายออกนอกฟาร์ม
แต่ยังคงมีกลิ่นเหม็นและเป็นแหล่งเพาะแมลงวัน
ดังนั้นในอนาคตจึงต้องเปลี่ยนใช้วิธีอื่นที่มีเทคโนโลยีทันสมัยการใช้กลุ่มแบคทีเรีย
เป็นวิธีการที่ได้ผลค่อนข้างดีแต่ยังไม่สมบูรณ์ การใช้กลุ่มแบคทีเรียผสมน้ำฉีดพ่นพื้นคอก
บ่อหรือพื้นใต้ถุนคอก และบ่อพักน้ำเสีย โดยกลุ่มแบคทีเรียดังกล่าวจะช่วยย่อยสลาย
อินทรีย์วัตถุที่ยังเหลืออยู่ในมูลสุกรเสียก่อนที่จะบูคเน่าตามธรรมชาติจึงช่วยลดก๊าซแอมโมเนีย
และก๊าซไฮโดรเจนซัลไฟด์ ไม่ให้ส่งกลิ่นเหม็นรบกวนสุกร และระงับกลิ่นเหม็นออกมาภายนอกฟาร์ม
วิธีการนี้ใช้อยู่ในบางฟาร์ม

ฟาร์มสุกรของบริษัทฯ ทั้ง 3 ฟาร์ม ได้ดำเนินการในเรื่องลดมลภาวะต่อสิ่งแวดล้อมด้วยดีตลอดมา
ยังไม่เคยปรากฏว่าชุมชนใกล้เคียงมาร้องทุกข์เกี่ยวกับเรื่องนี้

3.4 งานที่ยังไม่ส่งมอบ

--ไม่มี—